open-index/open-wikipedia-markdown huggingface dataset:
ჯვარცმული კუნძული

**„ჯვარცმული კუნძული“** — სს „ქართული ფილმის“ 1968 წლის მხატვრული ფილმი, რომლის რეჟისორია შოთა მანაგაძე.

## სიუჟეტი
ფილმს საფუძვლად დაედო ნიდერლანდების კუნძულ ტექსელზე მეორე მსოფლიო ომის დროინდელი ამბები.  საბჭოთა ტყვეების ცალკეული ჯგუფები ევროპის ქვეყნებში გადაჰყავდათ. სხვადასხვა საკონცენტრაციო ბანაკებიდან შეკრებილი ქართველ სამხედრო ტყვეთა ბატალიონი ჰოლანდიაში აღმოჩნდა, სადაც აჯანყება მოაწყვეს და კუნძულზე ჰოლანდიის სახელმწიფო დროშა აღმართეს. ამბოხის ჩასახშობად ფაშისტებმა დესანტი გადმოსხეს. აჯანყებულებმა დახმარებისთვის ინგლისს მიმართეს, მაგრამ მოკავშირეების დახმარებას დააგვიანდა. უთანასწორო ბრძოლამ ხუთასზე მეტი ქართველის სიცოცხლე შეიწირა. მათი დახმარებისათვის კი ფაშისტები ადგილობრივ მოსახლეობასაც სასტიკად გაუსწორდნენ. დაღუპულები კუნძულ ტექსელის ძმათა სასაფლაოზე განისვენებენ.

## როლებში
* თენგიზ არჩვაძე — გიორგი
* გრიგოლ ტყაბლაძე — სიპიტო
* ლეო (ლევან) ფილფანი — რეზო
* ზურაბ ქაფიანიძე — სიმონა
* მალხაზ ბებურიშვილი — ოთარი
* გურამ ფირცხალავა —  გუჯა
* გეიდარ ფალავანდიშვილი — სოსო
* თამაზ გამყრელიძე — გაიოზი
* ნუგზარ მაჭავარიანი — ზურიკელა
* ნუგზარ ხიდურელი — მოშე
* არიადნა შენგელაია — ლოტა
* გრიგოლ (გიგოლა) თალაკვაძე
* გივი თოხაძე
* იოსებ (სოსო) ლაღიძე — ოტია
* კარლო საკანდელიძე — გიოლება

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:1968 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:შოთა მანაგაძის ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:ფილმები მეორე მსოფლიო ომის შესახებ
კრისტობალ აკოსტა

**კრისტობალ დაკოსტა** ან **კრისტობალ აკოსტა** (, ; დ. 1515 — გ. 1594) — პორტუგალიელი ექიმი და ბუნების ისტორიკოსი. იგი ითვლება აღმოსავლეთის მცენარეების შემსწავლელებში, განსაკუთრებით მათი ფარმაკოლოგიაში გამოყენების პიონერად. იგი, აფთიაქარ ტომე პირესთან და ექიმ გარსია დე ორტასთან ერთად იყო ინდო-პორტუგალიური მედიცინის ერთ-ერთი პიონერი. მან 1578 წელს გამოსცა წიგნი აღმოსავლური სამკურნალო მცენარეების შესახებ, სახელწოდებით „Tractado de las drogas y medicinas de la Indias Orientales“.

## ბიოგრაფია 
ითვლება, რომ კრისტობალ აკოსტა დაიბადა აფრიკაში, სავარაუდოდ ტანჟერში, სეუტაში ან პორტუგალიურ კაბო ვერდეში, რადგან თავის ნაშრომში იგი აცხადებს, რომ აფრიკელია (Christophorus Acosta Africanus), მაგრამ მისი დაბადების ზუსტი ადგილი და თარიღი უცნობია. ის სავარაუდოდ სალამანკაში სწავლობდა და პირველად 1550 წელს აღმოსავლეთ ინდოეთში იმოგზაურა, როგორც ჯარისკაცმა. მან მონაწილეობა მიიღო ადგილობრივი მოსახლეობის წინააღმდეგ ზოგიერთ კამპანიაში, რომლის დროსაც იგი ტყვედ ჩავარდა. პორტუგალიაში დაბრუნების შემდეგ იგი შეუერთდა თავის ყოფილ კაპიტანს, ლუის დე ატაიდს, რომელიც დანიშნული იყო პორტუგალიის ინდოეთის მეფისნაცვლად. 1568 წელს ის დაბრუნდა გოაში, გარსია დე ორტას გარდაცვალებზე. იგი მსახურობდა მეფისნაცვლის პირად ექიმად და 1569 წელს დაინიშნა კოჩინის სამეფო საავადმყოფოს ექიმად, სადაც მას საშუალება ჰქონდა ემკურნალა კოჩინის მეფე. 1571 წლისთვის იგი აგროვებდა ბოტანიკურ ნიმუშებს ინდოეთის სხვადასხვა კუთხიდან. 1572 წელს ატაიდეს ვადის დასრულების შემდეგ ის პორტუგალიაში დაბრუნდა. 1576-1587 წლებში მსახურობდა ქირურგად და შემდეგ ექიმად ბურგოსში (ესპანეთი).

1578 წელს ბურგოსში მან გამოაქვეყნა ნაშრომი, „ტრაქტატი აღმოსავლეთ ინდოეთის წამლებისა და მედიკამენტების შესახებ“ (Tractado de las drogas y medicinas de las Indias orientales).

მისი სხვა საყურადღებო ნამუშევარი იყო „Tractado de la yerbas, plantas, frutas y animales“, რომელიც ამჟამად ითვლება დაკარგულად.

მეუღლის გარდაცვალების შემდეგ, აკოსტა განმარტოებულ ცხოვრებას ეწეოდა. იგი გარდაიცვალა ესპანეთში, უელვაში 1594 წელს.

მის პატივსაცემად მთვარის ხილულ მხარეზე მდებარე კრატერს დაარქვეს სახელი აკოსტა.

## რესურსები ინტერნეტში
*Tractado de las drogas, y medicinas de las Indias orientales (1578) 
*Tratado en loor de las mugeres
*Tratado en contra y pro de la vida solitaria 
*Galileo Project

## სქოლიო
არილი

სახელწოდება **არილი** შეიძლება აღნიშნავდეს:

* არილი (არჰავის რაიონი) — სოფელი არჰავის რაიონში, თურქეთი.
* არილი (თორთუმის რაიონი) — სოფელი თორთუმის რაიონში, თურქეთი.
* არილი (თორულის რაიონი) — სოფელი თორულის რაიონში, თურქეთი.
* არილი (პოსოფის რაიონი) — სოფელი არჰავის რაიონში, თურქეთი.
* არილი (ფინდიქლის რაიონი) — სოფელი ფინდიქლის რაიონში, თურქეთი.
* არილი (ქაჰთის რაიონი) — სოფელი ქაჰთის რაიონში, თურქეთი.
აკოსტა (მთვარის კრატერი)

**კრატერი აკოსტა** (), *ლანგრენ C* () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა პორტუგალიელი ექიმისა და ბუნების ისტორიკოსის, კრისტობალ აკოსტას პატივსაცემად (დაამტკიცა საერთაშორისო ასტრონომიულმა კავშირმა 1976 წელს).. კრატერის ცენტრის სელენოგრაფიული კოორდინატებია , დიამეტრი — 13.06 კმ, სიღრმე — 2.12 კმ.

კრატერს აქვს სწორი წრიული თასის ფორმა, ბრტყელი ფსკერის მცირე მონაკვეთით. ზვინულის სიმაღლე მიმდებარე ტერიტორიის ზემოთ არის 0.49 კმ. მორფოლოგიური მახასიათებლების მიხედვით კრატერი მიეკუთვნება BIO ტიპს.

1976 წლამდე სანამ დაარქმევდნენ მის ამჟამინდელ სახელს, ის წარმოადგენდა სატელიტურ კრატერს სახელწოდებით „ლანგრენ C“.

## სატელიტური კრატერები 
აკოსტას კრატერს, სატელიტური კრატერები არ გააჩნია.

## იხილეთ აგრეთვე
* მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
ელექტრული ძაბვა

**ელექტრული ძაბვა** (აღნიშვნა: U) — ფიზიკური სიდიდე, რომელიც უდრის ელექტრული წრედის ან ელექტრული ველის ორ წერტილს შორის ელექტრული ველის მიერ შესრულებულ მუშაობას ერთეული დადებითი მუხტის გადაადგილებისას ველის ერთი წერტილიდან მეორეში. პოტენციურ ელექტრულ ველში ეს მუშაობა მუხტის გადაადგილების გზაზე არ არის დამოკიდებული. ამ შემთხვევაში ორ წერტილს შორის ძაბვა ემთხვევა მათ შორის პოტენციალთა სხვაობას.

თუ ველი არაპოტენციურია, მაშინ ძაბვა დმოკიდებულია იმ გზაზე, რომლითაც მუხტი გადაადგილდება წერტილებს შორის. გარე ძალებად წოდებული არაპოტენციური ძალები მოქმედებს მუდმივი დენის ნებისმიერი წყაროს (გენერატორი, აკუმულატორი, გალვანური ელემენტი და სხვა) შიგნით. დენის წყაროს მომჭერებზე ძაბვის ქვეშ ყოველთვის გულისხმობენ წყაროს გარეთმდებარე გზის გასწვრივ ერთეული დადებითი მუხტის გადაადგილებისას ელექტრული ველის მიერ შესრულებულ მუშაობას. ამ შემთხვევაში ელექტრული ძაბვა U უდრის წყაროს მომჭერებზე პოტენციალთა სხვაობას და განსიაზღვრება ომის კანონით:
:U=\Epsilon-Ir,

სადაც I არის დენის ძალა, r  — წყაროს შიგა წინაღობამ ხოლო \Epsilon — მისი ელექტრომამოძრავებელი ძალა (ემძ). განრთული წრედის დროს (I=0) ელექტრული ძაბვის მოდულით უდრის წყაროს ემძ-ს. ამიტომ წყაროს ემძ-ს ხშირად განსაზღვრავენ როგორც ელექტრულ ძაბვის მიერ მომჭერებზე განრთული წრედის დროს.

ცვლადი დენის შემთხვევაში ელექტრული ძაბვა ხასიათდება მოქმედი (ეფექტური) მნიშვნელობით, რომელიც პერიოდის განმავლობაში ძაბვის მნიშვნელობის საშუალო კვადრატულია. ძაბვა ცვლადი დენის წყაროს ან ინდუქციურობის კოჭას მომჭერებზე იზომება ელექტრული ველის მეშვეობით, რომელიც სრულდება ერთეული დადებითი მუხტის გადაადგილებისას წყაროს ან კოჭას გარეთ მდებარე გზის გასწვრივ. გრიგალური (პოტენციური) ელექტრული ველი ამ გზაზე პრაქტიკულად არ არსებობს და ძაბვა უდრის პოტენციალთა სხვაობას. 

ელექტრულ ძაბვას ზომავენ ვოლტმეტრით.

ძაბვის ერთეული SI სისტემაში არის ვოლტი.

## ლიტერატურა
კატეგორია:ფიზიკური სიდიდეები
კატეგორია:ელექტრული დენი
ალხაშენდა (მრავალმნიშვნელოვანი)

საკუთარი სახელი **ალხაშენდა** შეიძლება აღნიშნავდეს:

* ალხაშენდა — მთა საქართველოში;
* ალხაშენდა — უღელტეხილი საქართველოში.
ერეკლე ტატიშვილის ქუჩა

**ერეკლე ტატიშვილის ქუჩა** —  ქუჩა თბილისში, მთაწმინდის  რაიონში (ვარდისუბანი); პეტრე მელიქიშვილის ქუჩიდან ვასილ ბარნოვის ქუჩამდე. წარმოიქმნა XIX საუკუნის 70-იან წლებში. თბილისის 1884 წლის გეგმაზე იხსენიება ახალი ჰოლანდიის ქუჩის სახელწოდებით. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ყაზბეგის ქუჩა, 1991 წელს ერეკლე ტატიშვილის სახელი ეწოდა. აქვს 1 ჩიხი.

## ლიტერატურა 
ტატიშვილი
გალვანური ელემენტი

thumb|გალვანური ერთჯერადი ელემენტები, მრავალჯერადი აკუმულატორები და მათი ბატარეები
**გალვანური ელემენტი** — ელექტრული დენის ქიმიური წყარო, რომლის მოქმედების საფუძველია ელექტროლიტში მოთავსებულ სივრცობრივად დაშორებულ ელექტროდებზე მიმდინარე ჟანგვა-აღდგენითი რეაქციები.

დენის ქიმიური წყაროები იყოფა ორ ჯგუფად:
***პირველადი დენის წყარო** ანუ გალვანური ელემენტების წრედში ჩართვისას გაივლის დენი, რასაც თან ახლავს აქტიური ნივთიერების გარდაქმნა ელექტრულ დენად. აღნიშნული პროცესი ერთჯერადია და სრულდება აქტიური ნივთიერების სრულ გარდაქმნისთანავე;
***მეორეული დენის წყარო** ანუ ელექტრული აკუმულატორების წრედში ჩართვისას აქტიური ნივთიერებების ელექტრულად გარდაქმნის შემდეგ შესაძლებელია გარე დენის წყაროს საშუალებით აქტიური ნივთიერების აღდგენა. ეს პროცესი მრავალჯერადია და მას საფუძვლად უდევს შექცევადი ჟანგვა-აღდგენითი რეაქციები.

## გალერეა

AA VARTA battery-side PNr°0782.jpg|ერთჯერადი მოხმარების გალვანური ელემენტი (AA)
Daimon Flachbatterie.JPG|ერთჯერადი გალვანური ელემენტებით შემდგარი ბატარეა (3R12)
Energizer NiMH rechargeable AA battery (vertical).jpg|მრავალჯერადი გალვანური ელემენტი — ელექტრული აკუმულატორი (AA)
CNX Chem 17 05 Lead.png|მანქანის მრავალჯერადი გამოყენების ელექტრული აკუმულატორის სქემა

## ლიტერატურა
ცისკრის ქუჩა

**ცისკრის ქუჩა** — ქუჩა თბილისში, ისნის რაიონში (ავლაბარი); ლადო მესხიშვილის ქუჩიდან ნიკიფორე ირბახის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ლუარსაბოვის ქუჩა. 1923 წელს  არტო მიქელოვის ქუჩა დაერქვა. ცისკრის ქუჩა უწოდეს XX საუკუნის 70-იან წლებში. ქუჩაზე და შესახვევში შემონახულია XIX საუკუნის საცხოვრებელი სახლები.

## ლიტერატურა 
კატეგორია:ისნის რაიონის ქუჩები
შერვაშიძე

საკუთარი სახელი **შერვაშიძე** შეიძლება აღნიშნავდეს ერთ-ერთ შემდეგ პიროვნებათაგანს:

* დავით შერვაშიძე — თანამდებობის პირი
* ვარლამ შერვაშიძე — ექიმი, პოლიტიკოსი
* იაშა შერვაშიძე — მეწარმე, პოლიტიკოსი
* ლეო შერვაშიძე — ხელოვნების ისტორიკოსი
* მანუჩარ შერვაშიძე — მსახიობი
* მერი შერვაშიძე — მოდელი
* მურმან შერვაშიძე — ექიმი, პოლიტიკოსი
* პროკოფი შერვაშიძე — რუსეთის იმპერიის არმიის გენერალ-მაიორი
* ყადირ შერვაშიძე — ექიმი, პოლიტიკოსი

## იხილეთ აგრეთვე
* შარვაშიძეები

*
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
მრგვალი ბაღი

**მრგვალი ბაღი** — მომცრო, გეგმით წრიული სკვერი თბილისში, ვაკის რაიონში. მდებარეობს ვასილ ბარნოვის, ირაკლი აბაშიძის, რაფიელ ერისთავის, მცხეთის და იოველ ქუთათელაძის ქუჩების გადაკვეთაზე.

ბაღი XX საუკუნის დასაწყისში წარმოიქმნა ვაკის უბნის განვითარებასთან ერთად. მიმდებარე ქუჩების ვაკის პარკამდე გაგრძელების შემდეგ მან ამჟამინდელი ფორმა მიიღო და „მრგვალი ბაღი“ ეწოდა. მას შემდეგ რამდენჯერმე განახლდა (მათ შორის, 2019 წელს). სკვერში დგას მწერალ რაფიელ ერისთავის ბიუსტი (მოქანდაკე ელგუჯა ამაშუკელი, 1974) და დეკორატიული კომპოზიცია შადრევნით ანტუან დე სენტ-ეგზიუპერის „პატარა უფლისწულის“ თემაზე (მოქანდაკე ირაკლი ჟვანია, 1999).

## ლიტერატურა
* 

კატეგორია:თბილისის ბაღები და პარკები
გეგუჩაძე

საკუთარი სახელი **გეგუჩაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გია გეგუჩაძე — საფეხბურთო მწვრთნელი
* გრიგოლ გეგუჩაძე — საოპერო მომღერალი

კატეგორია:ქართული გვარები
კეთილი ადამიანები

**„კეთილი ადამიანები“** — სს „ქართული ფილმის“ 1961 წლის მხატვრული ფილმი, რომლის რეჟისორია შოთა მანაგაძე.

## სიუჟეტი
გიგა ბეთანელმა მეორე მსოფლიო ომში მამის დაღუპვის შემდეგ, ფრონტზე წასვლა გატაწყვიტა, მაგრამ ფრონტის ნაცვლად დონბასის სამხედრო დანიშნულების ქარხანაში მოხვდა. ნანა გიგას ფრონტზე უგზავნის წერილებს და პასუხს რომ ვერ მიიღებს, დაღუპულად ჩათვლის. წლების შემდეგ კი გიგა სამშობლოში, მეტალურგიულ ქარხანაში სამუშაოდ ჩამოდის. 

## როლებში
* ოთარ მეღვინეთუხუცესი — გიგა
* თენგიზ არჩვაძე — თამაზი
* ნანული პირველი — ნანა
* ნათელა ვარაზაშვილი — ნანა ბავშვობაში
* თამაზ ბიბილური — გიგა ბავშვობაში
* ნუნუ მაჭავარიანი — მობინადრე
* ელენე ყიფშიძე — ცნობათა ბიუროს თანამშრომელი
* რევაზ ხობუა — რეზო ბარქაია
* ეკატერინე ვერულეიშვილი
* შალვა ხერხეულიძე — მეწისქვილე
* მარიამ მდივანი
* ბადრი კობახიძე
* კარლო ღლონტი
* ალექსანდრე კვალიაშვილი
* ა. ერმილოვი
* სტეფანე გრიქუროვი
* ოთარ არღუთაშვილი
* იოსებ (სოსო) აბრამიშვილი
* ცაცა (ეკატერინე) ამირეჯიბი
* მანანა მანაგაძე

## რესურსები ინტერნეტში
* 
* 

## სქოლიო
კატეგორია:ქართულენოვანი ფილმები
კატეგორია:1961 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:შოთა მანაგაძის ფილმები
აბულფედა (მთვარის კრატერი)

**კრატერი აბულფედა** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა არაბი ისტორიკოსისა და გეოგრაფის, აბუ ლ-ფიდას პატივსაცემად (დაამტკიცა საერთაშორისო ასტრონომიულმა კავშირმა 1935 წელს).. კრატერის ცენტრის სელენოგრაფიული კოორდინატებია , დიამეტრი — 62.23 კმ, სიღრმე — 2.72 კმ.

კრატერის ზვინულის სამხრეთის და ჩრდილო-აღმოსავლეთი ნაწილები მოფენილია მრავალრიცხოვანი პატარა კრატერებით, სამხრეთ-დასავლეთ ნაწილს კვეთს ხეობები. ზვინულის შიდა დახრილობა შესამჩნევად ფართოა აღმოსავლეთ ნაწილში, ჩრდილოეთი უფრო ვიწრო და ძლიერ დანგრეული, მთელ სიგრძეზე შიდა ფერდობი გათლილი, სავარაუდოდ მეზობელი ზემოქმედების დროს სეისმური აქტივობის შედეგად. კრატერის ზვინულის მაქსიმალური სიმაღლე მთვარის რელიეფის მიმართ 1.23 კმ-ია, მოცულობა — 3316.77 კმ³. კრატერის თასის ფსკერი ივსება ან იმბრიული ზემოქმედების დროს ამოფრქვეული ქანებით ან ლავის ნაკადებით და აქვს შედარებით ბრტყელი ტოპოგრაფია შესამჩნევი სტრუქტურების გარეშე. ცენტრალური მწვერვალი არ არის, სავარაუდოდ დაიფარა კრატერის შევსებისას.

## სატელიტური კრატერები 
## იხილეთ აგრეთვე
* მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
სალმან ბახშიევი

**სალმან ბახშიევი** (, სრული სახელი:*Baxşıyev Salman Babaxan oğlu*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1949 წლის 1 მარტს ლენქორანში. მუშაობდა ლენქორანის შერეული ვაჭრობის განყოფილებაში. 26 იანვარს, შავი იანვრის ტრაგედიის დროს, ძმასთან ალიგიზმათთან ერთად იყო ადგილზე. ემსხვერპლა ჯარისკაცების მხირად გახსნილ ცეცხლს.

დაკრძალეს ლენქორანში.

## ლიტერატურა
*  

კატეგორია:შავი იანვრის ტრაგედიის დროს დაღუპულები
კატეგორია:დაბადებული 1 მარტი
კატეგორია:დაბადებული 1949
კატეგორია:გარდაცვლილი 20 იანვარი
კატეგორია:გარდაცვლილი 1990
ზურაბ ქაფიანიძის ქუჩა

**ზურაბ ქაფიანიძის ქუჩა** — ქუჩა თბილისში, საბურთალოს რაიონში (საბურთალო); დასაწყისი პანკისის ქუჩიდან. თბილისის ქუჩების 1926 წლის ცნობარში შეტანილია როგორც ჩაილურის ქუჩა. 2014 წელს ეს მონაკვეთი გამოეყო ჩაილურის ქუჩას და მსახიობ ზურაბ ქაფიანიძის სახელი ეწოდა.

## სქოლიო 
ქაფიანიძე
დოდო ჭიჭინაძის ქუჩა

**დოდო ჭიჭინაძის ქუჩა** — ქუჩა თბილისში, ჩუღურეთის რაიონში (სვანეთისუბანი); ბელა მირიანაშვილის ქუჩიდან არსენალის მთის ქუჩამდე. 2019 წელს ასპინძის შესახვევის ერთი მონაკვეთი და ლამის ქუჩის II შესახვევი გაერთიანდა და ეწოდა დოდო ჭიჭინაძის სახელი. აქვს 1 ჩიხი.

## სქოლიო 
ჭიჭინაძე
გურამ ბზვანელის ქუჩა

**გურამ ბზვანელის ქუჩა** — ქუჩა თბილისში, საბურთალოს რაიონში (საბურთალო); სიმონ ჩიქოვანის ქუჩიდან ვიქტორ დოლიძის ქუჩამდე. წარმოიქმნა XX საუკუნის 20-იან წლებში. თბილისის ქუჩების 1926 წლის ცნობარში შეტანილია როგორც ჩაილურის ქუჩა. გრძელდებოდა პანკისის ქუჩამდე. 2014 წელს მის ერთ მონაკვეთს ზურაბ ქაფიანიძის ქუჩა ეწოდა. 2015 წელს მეორე მონაკვეთს კომპოზიტორ გურამ ბზვანელის სახელი დაარქვეს.

## სქოლიო 
ბზვანელი
საცხენისი (მრავალმნიშვნელოვანი)

საკუთარი სახელი **საცხენისი** შეიძლება აღნიშნავდეს:

* საცხენისი — სოფელი ქვემო ქართლის მხარეში, გარდაბნის მუნიციპალიტეტში;
* საცხენისი — მთა შიდა ქართლის მხარეში, ქარელისა და გორის მუნიციპალიტეტების ადმინისტრაციულ საზღვარზე.
არჩილ ბეთანელის ქუჩა

**არჩილ ბეთანელის ქუჩა** — ქუჩა თბილისში, ჩუღურეთის რაიონში (სვანეთისუბანი); დოდო ჭიჭინაძის ქუჩიდან გუმათის ქუჩამდე. ყოფილი ასპინძის შესახვევის ნაწილი. 2019 წელს ასპინძის შესახვევის ამ მონაკვეთს არჩილ ბეთანელის სახელი ეწოდა.

## სქოლიო 
კატეგორია:ჩუღურეთის რაიონის ქუჩები
თამაზ ჭილაძის ქუჩა

**თამაზ ჭილაძის ქუჩა** — ქუჩა თბილისში, საბურთალოს რაიონში (საბურთალო); სიმონ ჩიქოვანის ქუჩიდან ვიქტორ დოლიძის ქუჩამდე. ადრე იყო მელიტონ და ანდრია ბალანჩივაძეების ქუჩის ნაწილი. 2019 წელს გამოიყო ცალკე ქუჩად და თამაზ ჭილაძის სახელი ეწოდა.

## სქოლიო 
ჭილაძე
ყვავილი თოვლზე

**„ყვავილი თოვლზე“** — სს „ქართული ფილმის“ 1959 წლის მხატვრული ფილმი, რომლის რეჟისორია შოთა მანაგაძე. ფილმის პრემიერა 1961 წელს შედგა.

## სიუჟეტი
ახალგაზრდა ვეტერინარი - კახაბერი ფილარმონიის კვარტეტის ადმინისტრატორად დაიწყებს მუშაობას ქალის გულის მოსაგებად, მაგრამ დაბნეული ადმინისტრატორით ყველა უკმაყოფილოა. კახაბერს ამ სიტუაციიდან თავის დაღწევაში ზამთრის კურორტზე კვარტეტის საგასტროლო მოგზაურობის დროს გაცნობილი გოგონა - ციცინო ეხმარება. 

## როლებში
* ლეო ანთაძე — კახაბერი
* ჯულიეტა ვაშაყმაძე — ციცინო
* ნატაშა კობახიძე — ნელი
* ალექსანდრე ომიაძე
* კოტე დაუშვილი 
* ბუხუტი ზაქარიაძე — გერმანე ფხალაძე
* გიორგი გაბელაშვილი
* მეგი წულუკიძე — პროფესორის მეუღლე
* რევაზ ხობუა — მგზავრი
* ალექსანდრე კვალიაშვილი
* ნინო (ჩიტოლია) ჩხეიძე
* მერი ლომიძე
* ირაკლი ნიჟარაძე
* დავით ქუთათელაძე
* ნელი გრძელიშვილი
* კარლო ღლონტი
* ალექსანდრე ეძგვერაძე
* ალექსანდრე (სესიკა) კუპრაშვილი — მსაჯი
* შალვა ლორთქიფანიძე

## რესურსები ინტერნეტში
* 
* 

კატეგორია:1959 წლის ქართული ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:შოთა მანაგაძის ფილმები
ბენიამინ ჩხიკვიშვილის ქუჩა

**ბენიამინ ჩხიკვიშვილის ქუჩა** — ქუჩა თბილისში, ჩუღურეთის რაიონში (ახალი კუკია); პალიასტომის ქუჩიდან როსტოვის ქუჩამდე. წარმოიქმნა XX საუკუნის I ნახევარში. 30-იან წლებში საფრანგეთის ახალგაზრდობის კომუნისტური კავშირის გენერალური მდივნის ჟაკ დორიოს სახელი ერქვა (დატანილია თბილისის 1934 წლის გეგმაზე). 1938 წელს ვასილ კიკვიძის სახელი ეწოდა. 2018 წელს ბენიამინ ჩხიკვიშვილის ქუჩა დაერქვა. აქვს 1 ჩიხი.

## სქოლიო 
ჩხიკვიშვილი
მიხეილ კეკელიძის ქუჩა

**მიხეილ კეკელიძის ქუჩა** — ქუჩა თბილისში, ნაძალადევის რაიონში (ნაძალადევი); უიარაღოს ქუჩიდან ნიკოლოზ ხუდადოვის ქუჩამდე (ხუდადოვის პარალელური ქუჩა). 2015 წლამდე იყო უიარაღოს ქუჩის გაგრძელება. 2015 წელს უიარაღოს ქუჩის ამ მონაკვეთს და უიარაღოს III გასასვლელს კალათბურთელ მიხეილ კეკელიძის სახელი ეწოდა.

## იხილეთ აგრეთვე 
* მიხეილ კეკელიძის I გასასვლელი

## სქოლიო 
კეკელიძე
შხეფის ქუჩა

**შხეფის ქუჩა** — ქუჩა თბილისში, მთაწმინდის რაიონი (სოლოლაკი); ამაღლების ქუჩიდან მთის ფერდობამდე. წარმოიქმნა XIX საუკუნეში. 1900 წლამდე წყალსადინარის III ქუჩა ერქვა. თბილისის გამგეობის მიერ 1903 წელს შედგენილ ქუჩების სიაში შეტანილია, როგორც წყალსადინარის შესახვევი. ამ ქუჩაზე მთაწმინდის ფერდობებიდან მოედინებოდა წვიმის ნიაღვრები. 1924 წელს დაერქვა შხეფის ქუჩა.

## ლიტერატურა 
კატეგორია:მთაწმინდის რაიონის ქუჩები
აღდარის რაიონი

**აღდარის რაიონი** () — ადმინისტრაციულ-ტერიტორიული ერთეული აზერბაიჯანის დასავლეთ ნაწილში. მდებარეობს ყარაბაღის ქედის ტერიტორიაზე. მისი ფართობია 1 705 კმ².

დაარსდა 1930 წელს როგორც ჯერაბერტის რაიონი მთიანი ყარაბაღის ავტონომიური ოლქის შემადგენლობაში, 1939 წელს მარდაკერტის რაიონი ეწოდა. 1992–2023 წლებში მისი ტერიტორია ოკუპირებული იყო სომხეთის შეიარაღებული ძალების მიერ. 1992 წლის ოქტომბერში აზერბაიჯანის მილი მეჯლისის ბრძანებით, ტერიტორია გაიყო აღდამის, ტერტერის და ქალბაჯარის რაიონებს შორის. 2023 წლის დეკემბერში აღდარის რაიონი აღდგა თავის ძველ საზღვრებში.

## სქოლიო 
კატეგორია:აზერბაიჯანის რაიონები
კატეგორია:მთიანი ყარაბაღი
ცხრა ძმა ხერხეულიძის მოედანი

**ცხრა ძმა ხერხეულიძის მოედანი** — მოედანი თბილისში, ჩუღურეთის რაიონში (ახალი კუკია); ცხრა ძმა ხერხეულიძისა და აბაშის ქუჩებს შორის. მოედანს XX საუკუნის 30-იან წლებში ცხრა ძმის სახელი დაერქვა (უკავშირდება 1905 წლის რევოლუციის დროს ხუდადოვის ტყესთან მეფის ჯარებთან ბრძოლაში დაღუპულ 9 რევოლუციონერ მუშას, იხ. დეკემბრის აჯანყება საქართველოში). 2018 წელს ეწოდა ცხრა ძმა ხერხეულიძის სახელი.

## სქოლიო 
კატეგორია:ჩუღურეთის რაიონის მოედნები
ცხრა ძმა ხერხეულიძის ქუჩა

**ცხრა ძმა ხერხეულიძის ქუჩა** — ქუჩა თბილისში, ჩუღურეთის რაიონში (ახალი კუკია); პეტრე მამრაძის ქუჩიდან სალხინოს ქუჩამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ვლადიმერის ქუჩა. 1923 წელს ქუჩას ცხრა ძმის სახელი დაერქვა (უკავშირდება 1905 წლის რევოლუციის დროს ხუდადოვის ტყესთან მეფის ჯარებთან ბრძოლაში დაღუპულ 9 რევოლუციონერ მუშას, იხ. დეკემბრის აჯანყება საქართველოში). თავდაპირველად გრძელდებოდა ცხრა ძმა ხერხეულიძის მოედნამდე, ხოლო ამ მოედნიდან დაწყებული ქუჩის ბოლო მონაკვეთი თბილისის 1934 წლის გეგმაზე დატანილია როგორც მუხიანის ქუჩა. 2018 წელს ცხრა ძმა ხერხეულიძის სახელი ეწოდა. აქვს 3 შესახვევი.

## შესახვევები 
* I შესახვევი — პეტრე მამრაძის ხევიდან ყირიმის ქუჩამდე;
* II შესახვევი — პეტრე მამრაძის ხევიდან ყირიმის ქუჩამდე;
* III შესახვევი — ცხრა ძმა ხერხეულიძის ქუჩიდან პეტრე მამრაძის ხევამდე (2015 წლამდე ცხრა ძმის ქუჩის ნაწილი იყო).

## სქოლიო 
კატეგორია:ჩუღურეთის რაიონის ქუჩები
ცხრა ძმა

**ცხრა ძმა** შეიძლება აღნიშნავდეს:

* ცხრა ძმა ხერხეულიძე — მარაბდის ბრძოლაში (1625) გმირულად დაღუპული მებრძოლები;
* ცხრა ძმა — 1905 წლის რუსეთის რევოლუციის დროს თბილისში მეფის ჯარებთან ბრძოლაში დაღუპული 9 რევოლუციონერი მუშა.

## იხილეთ აგრეთვე 
* ცხრაძმისხევი
* ცხრაძმულა
* ცხრა ყრმა კოლაელი
მობილ ახმედოვი

**მობილ სალმან ოღლუ ახმედოვი** (დ. 10 სექტემბერი, 1931, განჯა - გ. 3 ივნისი, 2006, ბაქო) — აზერბაიჯანელი თეატრის მსახიობი, ვოკალისტი, აზერბაიჯანის რესპუბლიკის სახალხო არტისტი (2000).

## ცხოვრება და საქმიანობა 
მობილ ახმედოვი დაიბადა 1931 წლის 10 სექტემბერს განჯაში. 1955 წელს ჩაირიცხა ბაქოს სამხატვრო სკოლაში. ერთი წლის შემდეგ ჩაირიცხა აზერბაიჯანის სახელმწიფო კონსერვატორიაში და ბულბულის კლასში სწავლობდა. 1961 წელს სკოლის დამთავრების შემდეგ გარკვეული პერიოდი მუშაობდა სახელმწიფო რადიოს გუნდში. სექტემბერში მიიწვიეს აზერბაიჯანის სახელმწიფო აკადემიურ მუსიკალურ თეატრში, როგორც სოლისტი. ამ დროიდან თითქმის ორმოცი წლის განმავლობაში თეატრის უმეტეს სპექტაკლებში მთავარ როლებს ასრულებდა. მან შექმნა მდიდარი შემოქმედებითი მემკვიდრეობა, ითამაშა სამოცდაათზე მეტ თეატრალურ სპექტაკლში და შეასრულა რამდენიმე როლი სხვადასხვა სპექტაკლში.
მუშაობდა მასწავლებლად სხვადასხვა საგანმანათლებლო დაწესებულებაში. რადიო კოლექცია შეიცავს 600-ზე მეტ ფირზე ჩანაწერს და 40 რგოლს.
ხანგრძლივი ავადმყოფობის შემდეგ გარდაიცვალა 2006 წლის 3 ივნისს 75 წლის ასაკში ბაქოში. იგი დაკრძალულია განჯაში.

## სქოლიო
კატეგორია:დაბადებული 10 სექტემბერი
კატეგორია:დაბადებული 1931
კატეგორია:გარდაცვლილი 3 ივნისი
კატეგორია:გარდაცვლილი 2006
კატეგორია:აზერბაიჯანის სსრ-ის დამსახურებული არტისტები
კატეგორია:აზერბაიჯანელი მსახიობები
კატეგორია:ბაქოში გარდაცვლილები
ვინ შეკაზმავს ცხენს

**„ვინ შეკაზმავს ცხენს“** — სს „ქართული ფილმის“ 1963 წლის მხატვრული ფილმი, რომლის რეჟისორია შოთა მანაგაძე. ფილმის პრემიერა 1965 წელს შედგა.

## სიუჟეტი
მარჯვე ცხენოსანს, ალხას ჩამბას ცოლის გარდაცვალების შემდეგ შვილებიც მიატოვებენ და ქალაქში გადასახლდებიან. ამაყი მოხუცი ეზო-კარის დაცარიელებას მტკივნეულად განიცდის. გადაწყვეტს, შვილიშვილი მაინც დაუბრუნოს სოფელს, რათა მის ოჯახში ტრადიციების ღირსეული გამგრძელებელი, მამაცი მხედარი გაიზარდოს. მით უმეტეს, რომ მშობლების გაყრის შემდეგ ბიჭი ინტერნატში იზრდება. 

## როლებში
* კოტე დაუშვილი — ალხასი
* იოსებ გოგიჩაიშვილი — ბესლანი
* დალი ღოღელიანი — ასიდა
* გია ნიკოლაიშვილი — ბექნუ
* მანანა მანაგაძე — კვეიზა
* ოთარ მეღვინეთუხუცესი — გვადი
* ეკატერინე ვერულეიშვილი — მარასა
* ოთარ არღუთაშვილი
* ილია ბაკაკური
* მინადორა ზუხბა
* ვენერა ნეფარიძე
* ა. ჭელიძე
* მაია ტატიშვილი
* ნანა ყიფიანი
* ვიქტორ ნინიძე
* კაპიტონ აბესაძე

## რესურსები ინტერნეტში
* 
* 

კატეგორია:1963 წლის ქართული ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:შოთა მანაგაძის ფილმები
არჩილ კოსტავა

**არჩილ კოსტავა** (დ. 12 დეკემბერი, 1937, ქუთაისი — გ. 11 თებერვალი, 2002, იქვე) — საბჭოთა და ქართველი ინჟინერი, გამომგონებელი, მეცნიერი, პედაგოგი.

## ბიოგრაფია
1960 წელს დაამთავრა საქართველოს პოლიტექნიკური ინსტიტუტის მეტალურგიული ფაკულტეტი.

1960-1962 წლებში მუშაობდა ქუთაისის საავტომობილო ქარხანაში ინჟინერ-ტექნილოგად და კონსტრუქტორად. 1962 წელს სწავლა განაგრძო მოსკოვის მანქანათმშენებლობის ტექნოლოგიის ცენტრალური ინსტიტუტის ასპირანტურაში. 1986 წლიდან — საქართველოს პოლიტექნიკური ინსტიტუტის პროფესორი და სამეცნიერო ლაბორატორიის ხელმძღვანელია. 1989-1993 წლებში ქუთაისის სახელმწიფო პოლიტექნიკური ინსტიტუტის რექტორი იყო. 1991 წელს, საქართველოს რესპუბლიკის უზენაესი საბჭოს პრეზიდიუმის 1991 წლის 22 მარტის დადგენილებით, არჩილ კოსტავა ქ. ქუთაისის პრეფექტად დაინიშნა.

სხვადასხვა დროს აწარმოებდა კვლევას და კითხულობდა ლექციებს პრაღის, ვროცლავის და პეტერბურგის ტექნიკურ უნივერსიტეტებში. 1991 წლიდან იყო გელათის სასულიერო აკადემიის პროფესორი, 1997 წლიდან კი - აკადემიკოსი. მისი სამეცნიერო ინტერესების სფერო მოიცავდა ლითონების სიმტკიცის, მაღალი წნევების გამოყენების საკითხებს, ხახუნის თეორიას, ცვეთის პროცესების მოდელირებას და სხვა. ავტორია 130-ზე მეტი შრომის, 82 გამოგონების და პატენტის. ტექნიკის მეცნიერებათა დოქტორი (1975), პროფესორი (1982). მიღებული აქვს რუსეთის მინისტრთა საბჭოს პრემია (1986).

არჩილ კოსტავა გარდაიცვალა 2002 წლის 11 თებერვალს. დაკრძალულია ქუთაისში, მწვანეყვავილას პანთეონში.

## ხსოვნა
* ყოფილი ტექნიკური უნივერსიტეტის (აწსუ-ს მე-7 კორპუსის) ეზოში დაიდგა აკადემიკოს არჩილ კოსტავას ბიუსტი.
* 2017 წლის 12 დეკემბერს ქუთაისში აკადემიკოს არჩილ კოსტავას 80 წლის იუბილისადმი მიძღვნილი ღონისძიება გაიმართა. ქალაქის მერმა, გიორგი ჭიღვარიამ არჩილ კოსტავას მეგობრებთან და კოლეგებთან ერთად, საცხოვრებელ სახლზე, სადაც არჩილ კოსტავა ცხოვრობდა, მემორიალური დაფა გახსნეს; მწვანეყვავილას პანთეონში ყვავილებით შეამკეს საფლავი. აწსუ-ს მე-7 კორპუსის ეზოში ბიუსტთან არჩილ კოსტავას მეგობრებმა, კოლეგებმა, ყოფილმა სტუდენტებმა, საუნივერსიტეტო საზოგადოებამ, ადგილობრივი თვითმმართველობის წარმომადგენლებმა, ოჯახის წევრებმა გაიხსენეს ბატონი არჩილის დამსახურება და ღვაწლი, მისი სამეცნიერო მიღწევები და ის უმნიშვნელოვანესი კვალი, რაც არჩილ კოსტავამ ამ ქალაქში და უნივერსიტეტში დატოვა.

## ჯილდოები და აღიარება
* 1995 — გიორგი ნიკოლაძის სახელობის პრემია
* 1998 — ღირსების ორდენი სტუდენტი ახალგაზრდობის აღზრდის საქმეში შეტანილი დიდი წლილისა და ნაყოფიერი სამეცნიერო მოღვაწეობისათვის

## ბიბლიოგრაფია
* არჩილ კოსტავა. სისტემების განვითარების ძირითადი კანონები და პრობლემატიკა. ქუთაისი. 2002. 

## რესურსები ინტერნეტში
*ქუთაისის სახელმწიფო უნივერსიტეტის რექტორები
*არჩილ კოსტავას ბიოგრაფია 

## სქოლიო
კატეგორია:დაბადებული 1937
კატეგორია:გარდაცვლილი 2002
კატეგორია:ქუთაისში დაბადებულები
კატეგორია:ქართველი ინჟინრები
კატეგორია:ქართველი პედაგოგები
კატეგორია:ქართველი პროფესორები
კატეგორია:საქართველოს ღირსების ორდენის კავალრები
კატეგორია:მწვანეყვავილას პანთეონში დაკრძალულები
სატანის ეკლესია

**სატანის ეკლესია** — რელიგიური ორგანიზაცია, რომელიც სატანიზმის მოძღვრებას ქადაგებს. დაარსდა 1966 წელს, სან-ფრანცისკოში, ანტონ ლავეის მიერ და არის „მუდმივად არსებული სატანისტური რელიგიებიდან უძველესი“ და ამასთან — ყველაზე გავლენიანი, რომელიც გავლენას ახდენს „ურიცხვ მიმბაძველსა თუ წარმოშობილ ჯგუფზე“. ეკლესიის თანახმად, სატანიზმი ლავეიმ და მისმა ეკლესიამ ჩამოაყალიბეს როგორც „რელიგია და ფილოსოფია“.

## სქოლიო

კატეგორია:მაგიური ორგანიზაციები
კატეგორია:ახალი რელიგიური მოძრაობები
კატეგორია:სატანიზმი აშშ-ში
კატეგორია:ათეიზმი აშშ-ში
სატანისტური წერილები

***სატანისტური წერილები*** — სატანის ეკლესიის ამჟამინდელი მღვდელმთავრის, პიტერ ჰ. გილმორის წიგნი, რომელიც გამოიცა 2007 წლის 30 აპრილს, Scapegoat Publishing-ის მიერ.  წიგნი არის ესეებისა და რიტუალების კრებული და შეიცავს ბლანშ ბარტონის წინასიტყვაობას და პეგი ნადრამიას მიძღვნას.  წიგნი ითარგმნა ესპანურ, ფრანგულ, გერმანულ, რუსულ, პორტუგალიურ და ესტონურ ენებზე.

2017 წლის ვალპურგის ღამით Underworld Amusements-მა გამოსცა წიგნის ახალი, მეათე საიუბილეო გამოცემა და წიგნის გამოცემის უფლება მოიპოვა Scapegoat-ისგან. ახალ გამოცემაში შეტანილია გილმორის სიტყვა სატანის ეკლესიის 50 წლის იუბილესადმი მიძღვნილ დახურულ ღონისძიებაზე.

## რესურსები ინტერნეტში
* 
* Las Escrituras Satánicas
* Underworld Amusements
* სატანის ეკლესია

## სქოლიო
კატეგორია:2007 წლის წიგნები
კატეგორია:სატანისტური ტექსტები
კატეგორია:ესეების კრებულები
ასლან აბაშიძე (იურისტი)

**ასლან ხუსეინის ძე აბაშიძე** (დ. 18 ნოემბერი, 1958, სოფ. ცხემნა, ახლანდ. ქედის მუნიციპალიტეტი) — რუსეთში მოღვაწე იურისტი, საერთაშორისო სამართლის სპეციალისტი. სამართლის დოქტორი (1997), პროფესორი (2001); რუსეთის ფედერაციის დამსახურებული იურისტი.

დაამთავრა პატრის ლულუმბას სახელობის ხალხთა მეგობრობის უნივერსიტეტის (ახლანდ. რუსეთის ხალხთა მეგობრობის უნივერსიტეტი) ეკონომიკისა და სამართლის ფაკულტეტი (1985). 1988 წლიდან მუშაობდა იმავე უნივერსიტეტის საერთაშორისო სამართლის კათედრაზე, 2011 წლიდან — კათედრის გამგედ. ამავდროულად, 2001 წლიდან მოღვაწეობდა გაერთიანებული ერების ორგანიზაციის ადამიანის უფლებათა დაცვის სტრუქტურებში, მ. შ., 2010-2019 წლებში გაეროს ეკონომიკური და სოციალური საბჭოს მიერ არჩეული იყო გაეროს ეკონომიკური, სოციალური და კულტურული უფლებების კომიტეტის წევრად. სხვადასხვა დროს მონაწილეობდა რუსეთის სახელმწიფო ორგანოებთან არსებული საექსპერტო ჯგუფების მუშაობაში. აბაშიძე არის 300-მდე სამეცნიერო ნაშრომის ავტორი.

## რესურსები ინტერნეტში
* ასლან აბაშიძე — გაეროს საერთაშორისო სამართლის აუდიოვიზუალური ბიბლიოთეკა
* ასლან აბაშიძე — რუსეთის ხალხთა მეგობრობის უნივერსიტეტი

კატეგორია:დაბადებული 18 ნოემბერი
კატეგორია:დაბადებული 1958
კატეგორია:ქედის მუნიციპალიტეტში დაბადებულები
კატეგორია:რუსი იურისტები
ბელა მირიანაშვილის ქუჩა

**ბელა მირიანაშვილის ქუჩა** — ქუჩა თბილისში, ჩუღურეთის რაიონში (სვანეთისუბანი); ლამის ქუჩიდან დავით ბერიაშვილის ქუჩამდე. წარმოიქმნა XX საუკუნის დასაწყისში. თბილისის 1934 წლის გეგმაზე დატანილია როგორც ლამის II ქუჩა. შემდგომში ლამის ქუჩის ნაწილი იყო. 2019 წელს ლამის ქუჩის ამ მონაკვეთს ბელა მირიანაშვილის სახელი ეწოდა.

## სქოლიო 
მირიანაშვილი
პიტერ ჰოვარდ გილმორი

**პიტერ ჰოვარდ გილმორი** (დ. 24 მაისი, 1958) — ამერიკელი მწერალი და ლავეიელი სატანისტი. ის არის სატანის ეკლესიის ამჟამინდელი მღვდელმთავარი. როგორც სატანის ეკლესიის წარმომადგენელმა, გილმორმა მონაწილეობა მიიღო მრავალ სატელევიზიო და რადიო გადაცემაში, რომლებიც ეხებოდა სატანიზმის თემას, მათ შორის იყო გამოსვლები History,  BBC, Syfy, *Point of Inquiry* და ბობ ლარსონის Christian radio-ში

## ბიოგრაფია 
გილმორი გაიზარდა ნიუ–იორკის შტატში. ცამეტი წლის ასაკში მან წაიკითხა *სატანისტური ბიბლია* და მას შემდეგ სატანის ეკლესიას აღწერს, როგორც „მოტივაციის ფილოსოფიურ ძალას ჩემს ცხოვრებაში“.

ის და მისი მეუღლე, პეგი ნადრამია, 1989—2005 წლებში გამოსცემდნენ სატანისტურ ჟურნალს *The Black Flame*. 2005 წელს გილმორმა დაწერა ახალი შესავალი ანტონ ლავეის *სატანური ბიბლიის* ახალი გამოცემისთვის, ხოლო მისი ესე სატანიზმის შესახებ გამოქვეყნდა *ენციკლოპედიაში რელიგიისა და ბუნების შესახებ*. 

### *სატანისტური წერილები* 
*სატანისტური წერილების* მაგარყდიანი გამოცემა, ესეების კრებული და გილმორის სხვა ნაწერები გამოიცა 2007 წლის ვალპურგის ღამით. რბილყდიანი ვარიანტი ( ) გამოიცა 2007 წლის 13 ოქტომბერს. წიგნი მოიცავს ისეთი რიტუალების აღწერას, რომლებიც მანამდე არ იყო საჯარო, როგორიცაა ქორწინება და სატანისტური დაკრძალვა.

## ლიტერატურა
* 
* 

## ინტერვიუები 
* ვაგლახ, ბაბილონო, ჯიმ ნიპფელის  სტატია ნიუ-იორკის გენტრიფიკაციის შესახებ *New York Press*ში
* ჰელოუინის სპეციალური (4:46-8:14) (29 ოქტომბერი, 2010), ჯორჯ სტრუმბულოპულოსის ვიდეოინტერვიუ, *George Stroumboulopoulos Tonight* (CBC Television)
* მეცნიერება და სატანიზმი (10 აგვისტო, 2007 წლის), აუდიოინტერვიუ Point of Inquiry-ზე

## რესურსები ინტერნეტში
* 

## სქოლიო
კატეგორია:ამერიკელი ესეისტები
კატეგორია:დაბადებული 1958
კატეგორია:ცოცხალი ადამიანები
კატეგორია:ნიუ-იორკში დაბადებულები
კუაპიასტლა-დე-მადერო

**კუაპიასტლა-დე-მადეროს მუნიციპალიტეტი** () ― მუნიციპალიტეტი მექსიკის შტატ პუებლაში. 2015 წლის აღწერის მიხედვით, მუნიციპალიტეტის მოსახლეობა 10 101 ადამიანს შეადგენს. მუნიციპალიტეტის ფართობია 25.52 კმ². მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21038.

## სქოლიო
კატეგორია:პუებლის მუნიციპალიტეტები
კუაუტინჩანი

**კუაუტინჩანის მუნიციპალიტეტი** () ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 9 538 ადამიანს შეადგენს. მუნიციპალიტეტის ფართობია 136.5 კმ².

## სქოლიო
კატეგორია:პუებლის მუნიციპალიტეტები
კუაუტლანსინგო

**კუაუტლანსინგოს მუნიციპალიტეტი** () ― ქალაქი და მუნიციპალიტეტი მექსიკის შტატ პუებლაში. შედის პუებლის მეტროპოლიური ტერიტორიის შემადგენლობაში. 2020 წლის აღწერის მიხედვით, მუნიციპალიტეტის მოსახლეობა 111 815 ადამიანს შეადგენს. მუნიციპალიტეტის ფართობია 33.17 კმ².

## სქოლიო
კატეგორია:პუებლის მუნიციპალიტეტები
გეონი (ფიზიკა)

**გეონი** — ელექტრომაგნიტური ან გრავიტაციული ტალღა ფარდობითობის ზოგად თეორიაში, რომელსაც სივრცის შეზღუდულ რეგიონში აკავებს საკუთარი ველის ენერგიის გრავიტაციული მიზიდულობა. გეონები თეორიულად პირველად შეისწავლა ჯონ არჩიბალდ უილერმა 1955 წელს და სახელწოდებაც მანვე გამოიგონა, როგორც „გრავიტაციული ელექტრომაგნიტური ობიექტის“ შემოკლებული ფორმა.

## მიმოხილვა
ვინაიდან ფარდობითობის ზოგადი თეორია კლასიკური ველის თეორიაა, უილერისეული მოდელით გეონები არ მოიაზრებიან კვანტურ-მექანიკურ ობიექტებად, რაც დღემდე, უმეტესწილად, ჭეშმარიტად მიიჩნევა. უილერი ვარაუდობდა, რომ გეონები და ელემენტარული ნაწილაკები, შესაძლოა, დაკავშირებული იყოს. ეს მოსაზრება დღემდე იქცევს ფიზიკოსთა ყურადღებას, თუმცა, კვანტური გრავიტაციის პრაქტიკული თეორიის არარსებობის გამო, ეს ვარაუდი ექსპერიმენტულად ვერ მოწმდება. 

უილერს აინშტაინის ველის განტოლების ვაკუუმი გეონებით არ გადაუჭრია, თუმცა ეს ნაწილობრივ შეძლეს დიტერ ბრილმა და ჯეიმზ ჰარტლმა 1964 წელს **ბრილ-ჰარტლის გეონით**.  1997 წელს პოლ ანდერსონმა და ბრილმა დაამტკიცეს, რომ აინშტაინის თეორიის ვაკუუმის ამოხსნები არსებობს, თუმცა ისინი უბრალო დახურული ფორმით არ მიიღება.

გეონების ერთ-ერთი უდიდესი ამოცანაა, არიან თუ არა ისინი *სტაბილური*, თუ დროთა განმავლობაში ტალღის ენერგიის „გაჟონვასთან“ ერთად იშლებიან. ამ შეკითხვაზე ზუსტი პასუხი ჯერ-ჯერობით არ არსებობს, მაგრამ ამჟამინდელი დასკვნაა, რომ ისინი, დიდი ალბათობით, არ არიან სტაბილური. ამ შემთხვევაში, უილერის თავდაპირველ იმედი, რომ გეონი ელემენტარული ნაწილაკების კლასიკურ მოდელად გამოდგებოდა, არ გამართლდება. მიუხედავად ამისა, ეს არ გამორიცხავს, რომ გეონებს, შესაძლოა, სტაბილურობა კვანტურმა ეფექტებმა შეუნარჩუნოს. მართლაც, გრავიტაციული გეონის კვანტური გენერალიზაცია დაბალენერგიული კვანტური გრავიტაციის გამოყენებით აჩვენებს, რომ გეონები სტაბილური სისტემები მაშინაც არიან, როცა კვანტური ეფექტები ამოქმედებულია. კვანტური გეონი (სახელწოდებით „გრავიბოლი“) განიმარტება, როგორც საკუთარი გრავიტაციული თვით ქმედებებით შეკავებული გრავიტონი. ვინაიდან გეონს (კლასიკურსა და კვანტურს) გააჩნია მასა, თუმცა არ არის ელექტრომაგნიტურად ნეიტრალური, იგი ბნელი მატერიის შესაძლო კანდიდატია.

## იხილეთ აგრეთვე
*შავი ხვრელის ელექტრონი
*ედვინ პაუერი
*გეომეტროდინამიკა
*კუგელბლიცი
*კვანტური ქაფი

## ლიტერატურა
* 

## სქოლიო
კატეგორია:ფარდობითობის ზოგადი თეორია
კატეგორია:კვანტური გრავიტაცია
The Man and the Journey (ტურნე)

**The Man and The Journey** — ინგლისური პროგრესული როკ-ჯგუფ პინკ ფლოიდის არაფორმალური, 1969 წლის საკონცერტო ტურნე, რომლის ფარგლებში იგი ასრულებდა მუსიკალურ ციკლს *The Man and The Journey*.

## სეტლისტი
კონცერტების უმეტესობა შედგებოდა ციკლისგან *The Man and The Journey*, თუმცა ზოგიერთ მათგანზე უკრავდნენ კომპოზიციებს „Astronomy Domine“, „Set the Controls for the Heart of the Sun“ და „Careful with That Axe, Eugene“-ის და „A Saucerful of Secrets“-ის ვრცელ ვერსიებს, რომელთა მსგავსი შეტანილია ალბომში *Ummagumma*. ევროპაში, 1970 წლის დასაწყისში, *The Man and The Journey*-ს კვლავ ასრულებდნენ, თუმცა — შემოკლებული სახით.

### *The Man and The Journey*-ს სეტლისტი
ეს სეტლისტი შედგენილია ამსტერდამში, 1969 წლის 17 სექტემბერს გამართული კონცერტის მიხედვით.

;პირველი განყოფილება

# „Daybreak“ („Grantchester Meadows“)
# „Work“ (პერკუსია და ვიბრაფონი მუსიკალური ხერხვით და ჭედვით)
# „Teatime“ (ჯგუფის წევრები სცენაზე ჩაის სვამენ)
# „Afternoon“ („Biding My Time“)
# „Doing It!“ (სოლო დასარტყმელებსა და გონგზე, ორგანით და ფირის ეფექტებით)
# „Sleep“ („Quicksilver“)
# „Nightmare“ („Cymbaline“)
# „Labyrinth“ (ინსტრუმენტული, მაღვიძარის ხმები და ფირის ეფექტები)

;მეორე განყოფილება

# „The Beginning“ („Green is the Colour“)
# „Beset by Creatures of the Deep“ („Careful with That Axe, Eugene“)
# „The Narrow Way, Part 3“
# „The Pink Jungle“ („Pow R. Toc H.“)
# „The Labyrinths of Auximines“ („Let There Be More Light“-ის ინსტრუმენტული განყოფილება)
# „Footsteps/Doors“ (ფირის ეფექტები)
# „Behold the Temple of Light“ („The Narrow Way, Part 3“-ის დასაწყისი)
# „The End of the Beginning“ („Celestial Voices“)

;ბისზე (როდესაც სრულდებოდა)

# „Interstellar Overdrive“ (24 მაისი, შეფილდი) ან „Set the Controls for the Heart of the Sun“ (22 ივნისი, მანჩესტერი; 26 ივნისი, ლონდონი)

### სხვა კონცერტები
როდესაც არ სრულდებოდა *The Man and The Journey*, ჯგუფი, ჩვეულებისამებრ, უკრავდა შემდეგს:

# „Astronomy Domine“
# „Careful with That Axe, Eugene“
# „Interstellar Overdrive“
# „Green Is the Colour“
# „Pow R. Toc H.“
# „Set the Controls for the Heart of the Sun“
# „Let There Be More Light“
# „A Saucerful of Secrets“

*Top Gear*-ისთვის (BBC Radio 1) ჩაწერისას შესრულდა:

# „Grantchester Meadows“
# „Cymbaline“
# „The Narrow Way, Part 3“
# „Green Is the Colour“
# „Careful with That Axe, Eugene“ (შემოკლებული ვერსია)

ამ გადაცემის ჩანაწერი 2016 წელს შევიდა ბოქს-სეტში *The Early Years 1965–1972*. 6 სექტემბრის და 17 სექტემბრის (ამსტერდამი) ჩანაწერები გამოიცა ბოქს-სეტში *The Early Years 1965–1972*. ისინი შეტანილია მის ნაწილში *1969: Dramatis/ation*. ამავა ნაწილში შედის ნაწყვეტები 1969 წლის 14 აპრილის ლონდონის რეპეტიციიდან.

## პერსონალი
*დეივიდ გილმორი – ელექტრონული და აკუსტიკური გიტარები, პერკუსია, ვოკალი
*როჯერ უოტერსი – ბასი, ნეილონის სიმებიანი გიტარა, პერკუსია, ვოკალი, ვოკალიზაცია
*რიჩარდ რაიტი – ორგანი Farfisa, ვიბრაფონი, ტრომბონი, ვოკალი, ორგანი (სადაც ხელმისაწვდომი იყო)
*ნიკ მეისონი – დასარტყმელი საკრავები, პერკუსია

## სქოლიო
კატეგორია:1969 წლის საკონცერტო ტურნეები
კატეგორია:პინკ ფლოიდის საკონცერტო ტურნეები
რადიოფობია

**რადიოფობია** — ფსიქო-სომატური და ფიზიოლოგიური კომპლექსების ერთობლიობა, რაც გამოხატულია მაიონებელი (რადიაციული) და არამაიონებელი (ელექტრომაგნიტური) გამოსხივების მიმართ შიშით.

რადიოფობია არ უნდა იქნას გათანაბრებული რადიაციული გამოსხივებით მიყენებულ რეალურ საფრთხესთან, რადგან ცოცხალი ორგანიზმის ჯანმრთელობისთვის მიყენებული ზარალი რამდენიმე ზივერტს სცდება, ხოლო რადიოფობიით შებყრობილ ადამიანებს, გაცილებით მცირე დოზით დასხივებისაც კი ეშინიათ.

ჩერნობილის ატომურ ელექტროსადგურზე მომხდარი ტექნოგენური კატასტროფის შემდეგ, ტერმინი რადიოფობია აქტიურად დამკვიდრდა, როგორც ზოგად საზოგადოებრივ, ასევე სამეცნიერო წრეებში.

ამგვარი ფობიის მქონე ადამიანებს აქვთ სამედიცინო რადიოლოგიური კვლევების გავლის შიში, კერძოდ, რენტგენოგრაფიის და კომპიუტერული ტომოგრაფიის. უნდა აღინიშნოს, რომ კომპიუტერული ტომოგრაფიის შედეგად მიყენებული დასხივების ოდენობა, ერთჯერადად 0,4 დან 5,5 მიკროზივერტამდეა, ხოლო რენტგენოგრაფიის დროს დოზა უფრო მცირეა, რაც ჯანმრთელობისთვის საფრთხეს არ წარმოადგენს.

მსგავსი შიში ჰქონდათ სტივ ჯობსს და ბობ მარლის.

## სქოლიო
კატეგორია:რადიაცია
კატეგორია:ფობიები
თბილისის წმინდა ალექსანდრე ნეველის ეკლესია

**თბილისის წმინდა ალექსანდრე ნეველის სახელობის რუსული ეკლესია** — მართლმადიდებლური ქრისტიანული ეკლესია თბილისში (ჩუღურეთის რაიონი), ისტორიული მიკროუბნის ახალი კუკიის ტერიტორიაზე, კოტე მარჯანიშვილისა და ივანე ჯავახიშვილის ქუჩათა შესაყარზე. ეკლესია აგებულია 1863-1864 წლებში. ღვთისმსახურება აღევლინება საეკლესიო სლავურ ენაზე. 

ეკლესია აშენდა თბილისის მოქალაქეთა პირადი შენაწირებით და რუსეთის წმინდა სინოდის მიერ გამოყოფილი თანხის მეშვეობით. 1886 წელს მნიშვნელოვნად გაფართოვდა, აღიმართა ერთიარუსიანი სამრეკლო კარიბჭით და ქვის კიბით, ხოლო 1913 წელს აშენდა თეოდორესეული ღვთისმშობლის ხატის სამლოცველო, რომელიც მიეძღვნა რომანოვების დინასტიის 300 წლისთავს. ეკლესიაში ორი ტრაპეზია: წმინდა ალექსანდრე ნეველის სახელობისა და წმინდა ნიკოლოზ საკვირველთმოქმედის სახელობისა. ეს უკანასკნელი 1900 წელს დაარსდა საკურთხევლის მარჯვნივ მდებარე ეგვტერში — რუსეთის იმპერატორ ნიკოლოზ II-ის მირონცხების პატივსაცემად. 1957 წელს ალექსანდრე ნეველის ეკლესიაში ბერად ეკურთხა საქართველოს მომავალი კათოლიკოს-პატრიარქი ილია II. 

ალექსანდრე ნეველის ეკლესიის ეზოში დაკრძალული არიან მიტროპოლიტი ზინობი (მაჟუგა) (ეკლესიის წინამძღვარი 1950-1985 წლებში) და სქემარქიმანდრიტი ვიტალი (სიდორენკო).

## ლიტერატურა
* 
* გაზეთი „საპატრიარქოს უწყებანი“, № 34, 1999 წ.

კატეგორია:თბილისის ეკლესიები
კატეგორია:XIX საუკუნის ეკლესიები
დოფამინი

**დოფამინი** — ენდოკრინული სისტემის მიერ გამომუშავებული ჰორმონი, საკმაოდ ძლიერი ნეირომედიატორი, რომელიც მნიშვნელოვან როლს თამაშობს ფიზიოლოგიური და ფსიქო-ემეციური პროცესების მიმდინარეობაში. ზეგავლენას ახდენს განწყობაზე, სიამოვნების და სიხარულის განცდაზე, მოტივაციაზე, სწავლა-შემეცნებით პროცესზე, კოგნიტურ ფუნქციებზე, ეიფორიის შეგრძნებაზე და სხვა. დოფამინის უკიდურესი ნაკლებობა ასოცირებულია შიზოფრენიასთან და პარკინსონის დაავადებასთან.

ეს ჰორმონი ბუნებრივ ნარკოტიკულ საშუალებას შეიძლება შევადაროთ, რომელიც ტვინში გამომუშავდება. მისი დეფიციტი იწვევს მოტივაციის უნარის დაქვეითებას, ცხოვრებისადმი ინტერესის დაკარგვას, სიზარმაცეს, მეხსიერების გაუარესებას, ძილის პრობლემებს. სისხლში დოფამინის გადაჭარბებული რაოდენობით კონცენტრაციამ შესაძლოა გამოიწვიოს მოუსვენრობის შეგრძნება, ჰიპერაქტიურობა. დოფამინი ჩართულია ქცევისა და მოტორული უნარების რეგულირებაში. სისხლძარღვებში იგი იწვევს მათ გაფართოებას, თირკმელებში ზრდის შარდის გამოყოფას, იმუნურ სისტემაში ამცირებს ლიმფოციტების აქტივობას, ხოლო პანკრეასში ამცირებს ინსულინის გამომუშავებას, ასევე ამცირებს კუჭ-ნაწლავის მოძრაობას და იცავს ნაწლავის ლორწოვან გარსს.

დოფამინი გამოიყენება როგორც ინტრავენური პრეპარატი, გულის უკმარისობის ან კარდიოგენური შოკის დროს. დოფამინერგული ქვესისტემები კონტროლდებიან ან თავად აკონტროლებენ ნორადრენერგულ, სეროტონერგულ, ქოლინერგულ, მელატონერგულ, გლუტამატერგიულ, პეპტიდერგიულ სისტემებს. დოფამინს აქვს ადრენერგული ნივთიერებებისთვის დამახასიათებელი მთელი რიგი ფიზიოლოგიური თვისებები.

## სქოლიო
კატეგორია:ჰორმონები
კატეგორია:ენდოკრინოლოგია
ნავთლუღის წმინდა ბარბარეს ეკლესია

**ნავთლუღის წმინდა ბარბარეს ეკლესია**, *ზემო ნავთლუღის წმინდა ბარბარეს ეკლესია* — ქართული მართლმადიდებლური ეკლესია თბილისში, დგას ნავღლუღის ხევის მარცხენა მხარეს, ბერი გაბრიელ სალოსის გამზირზე. 

მშენებლობა დაიწყო 1856 წლის 18 მარტს დეკანოზ იაკობ და მღვდელ თეოფანე ჩიჯავაძეების თაოსნობითა და ხარჯით. ნაგებია ქართული აგურით. 1873 წლის 4 დეკემბერს ეკლესია აკურთხა საქართველოს ეგზარქოსმა ევსევიმ. ახლადაგებულ ეკლესიას ექვმდებარებოდა ნავთლუღის წმ. ბარბარეს ძველი (ქვემო) ეკლესიაც.

ეკლესიის სიგრძეა 24 მ, სიგანე — 10 მ, სიმაღლე — 20 მ. ტაძრის შიგნით, საკურთხევლის მახლობლად, საფლავის ქვაზე შემორჩენილია ქართულ-რუსული ეპიტაფია „აღმშენებელი ამა წმ. ტაძრისა დეკანოზი იაკოფ მაქსიმეს ძე ჩიჯავაძე. 1819–90 წ.“

## ლიტერატურა
* 

კატეგორია:თბილისის ეკლესიები
ანტონ კეკელიძე

**ანტონ კეკელიძე** (დ. 20 ივლისი, 1942) — ქართველი ექიმი, მეცნიერი.

1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1965–1978 წლებში იყო კასპის საავადმყოფოს ექიმი–ლარინგოლოგი. 1969–1971 წლებში თბილისის სახელმწიფო სამედიცინო ინსტიტუტის ასპირანტი. 1971–1982 წლებში თბილისის სახელმწიფო სამედიცინო ინსტიტუტის ყელ–ყურ–ცხვირის კათედრის ასისტენტი. 1983 წლიდან ამავე კათედრის დოცენტი. 1994 წლიდან თბილისის სახელმწიფო სამედიცინო ინსტიტუტის რეზიდენტურის, ზოგადი სპეციალიზაციისა და საწარმოო პრაქტიკის დეკანი. ავტორია 42 სამეცნიერო ნაშრომის ოტოლარინგოლოგიის აქტუალურ საკითხებზე. მისი ხელმძღვანელობით დაცულია საკანდიდატო დისერტაცია. 

1993 წელს დაიცვა საკანდიდატო დისერტაციის თემა — „პოლიკარდიოგრაფიული გამოკვლევები ქრონიკული ტონზილიტის დროს ოპერაციამდე და ოპერაციის შემდგომ.“

## ჯილდოები
* 2000 - ღირსების ორდენი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. თბ., 2000, გვ. 147 
* წიგნი ღირსებისა: ტ. 5 / შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი. თბ., 2003, გვ. 77

## რესურსები ინტერნეტში
კატეგორია:დაბადებული 20 ივლისი
კატეგორია:დაბადებული 1942
კატეგორია:ქართველი ოტორინოლარინგოლოგები
გზა მშვიდობისა, ჯაყო!

**„გზა მშვიდობისა, ჯაყო!”** — სს „ქართული ფილმის“ 1973 წლის ქართული მხატვრული ფილმი, რომლის რეჟისორია მერაბ კოკოჩაშვილი. ფილმი გადაღებულია ნოდარ დუმბაძის რომანის - „ნუ გეშინია, დედას“ მიხედვით.

## სიუჟეტი
ფილმი მესაზღვრეთა ხიფათიან ცხოვრებას ასახავს. ავთანდილ ჯაყელი სავალდებულო სამხედრო სამსახურს საზღვრისპირა სოფელში იხდის. ხშირად იგონებს დედ-მამას, მეგობრებს, მეზობელ გოგონას - დადუნას.

## როლებში
* გია იაშვილი (ავთანდილ ჯაყელი)
* სანდრო ერისთავი (პატარა ჯაყო)
* ვ. რამოევი (აბო)
* ნანი ჩიქვინიძე (დედა)
* ვასო (კოწო) ამაშუკელი (ვანიჩკა ბიძია)
* სლავა სტეპანენკო (შჩერბინა)
* გოგი შენგელია (მაიორი ჩხარტიშვილი)
* მაია პიპინაშვილი (დადუნა)
* ნანა ქავთარაძე (ფერიდე)
* რ. მამფორია (მევნუნე)
* ზურაბ ღავთაძე (გელა)
* რეზო ჭეიშვილი (მწერალი)
* ვ. პლუგატირი (პარხომენკო)
* ჯუმბერ შაქარაშვილი (ძნელაძე)

## რესურსები ინტერნეტში
* 
* 

კატეგორია:1973 წლის ქართული ფილმები
კატეგორია:მერაბ კოკოჩაშვილის ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ქართულ რომანებზე დაფუძნებული ფილმები
კატეგორია:ნოდარ დუმბაძის ნაწარმოებებზე დაფუძნებული ფილმები
ვერის წმინდა ესტატეს ეკლესია

**ვერის წმინდა ესტატეს ეკლესია** — XIX საუკუნის ყოფილი მართლმადიდებლური ეკლესია თბილისში. იდგა ვერეზე, ახლანდელი გიორგი ახვლედიანისა (იმდროინდელი ანასტასიას) და ლეო ქიაჩელის (ყოფილი ყორღანოვის) ქუჩების შესაყარზე. 

ჩვენამდე მოღწეული მწირი ცნობებით, ვერაზე, ამ ადგილას, წარსულში ღვთისმშობლის ეკლესია მდგარა. მას ამ სახელით პლატონ იოსელიანიც იხსენიებს. სავარაუდოდ ამ ეკლესიის ნაშთები ჯერ კიდევ შესამჩნევი იყო XIX საუკუნის 70-იან წლებში. ჟურნალ „დროების“ ცნობით (1877 წელი, № 12) აქვე უპოვიათ ქვა ქართული წარწერით: „აშენდა ესე წმ. ესტატეს ეკლესია ღვთისგან კურთხეულისა და ამაღლებულისა საქართველოს დედოფლის თამარის ბრძანებით“. 

1901 წლის ერთი ცნობის მიხედვით, ღვთისმშობლის ეკლესიაში ინახებოდა ესტატეს წმინდა ნაწილები და აქვე დაკრძალული იყო მეფე ერეკლე II-ის ასული ქეთევანი. შემდგომში ეკლესია დანგრეულა და მის ადგილას XIX საუკუნეში აუშენებიათ აგურის ქარხანა. 

1897 წელს მემამულე ყორღანოვმა ახალი ეკლესიის ასაგებად მიწის ნაკვეთი შესწირა ბოდბის დედათა მონასტერს. ახლადაშენებული ეკლესია თბილისის 1910 წლის გეგმაზეცაა დატანილი. 1923 წელს საბჭოთა ხელისუფლებამ ეკლესია გააუქმა და საცხოვრებელ სახლად გადააკეთა. აქ ცხოვრობდა ქართველი კომპოზიტორი მელიტონ ბალანჩივაძე, რაზეც გ. ახვლედიანის ქუჩის მხარეს (№ 2) გაკრული მემორიალური დაფა გვაუწყებს. წარსულში ეკლესიის არსებობაზე ქუჩის მხარეს შენობის ფასადზე შემორჩენილი რელიეფური ჯვრები მიუთითებს.

## ლიტერატურა
* 

კატეგორია:თბილისის ეკლესიები
კატეგორია:XIX საუკუნის ეკლესიები
ისაბალა ბაირამოვი

**ისაბალა ბაირამოვი** (, სრული სახელი:*İsabala Əli oğlu Bayramov*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1967 წლის 1 სექტემბერს სომხეთის სსრ-ის გუგარქის რაიონის სოფელ ჰალავარში. სამხედრო სამსახურის შემდეგ კომის სსრ-ში გარკვეული პერიოდის განმავლობაში მუშაობდა პრაპორშჩიკად. 1988 წლის 7 დეკემბერს სპიტაკის მიწისძვრისას სახლის დანგრევისა და სომხეთიდან აზერბაიჯანელთა დეპორტაციის გამო მისი ოჯახი აზერბაიჯანში, ბაქოში გადავიდა საცხოვრებლად. გადასვლის შემდეგ სხვადასხვა ადგილას მუშაობდა.

### სიკვდილი
19 იანვარს ბიძაშვილთან ერთად წავიდა მე-11 წითელი არმიის მოედანზე. დაახლოებით 00:30 საათზე, ისაბალა დაჭრეს ცეცხლსასროლი იარაღით, მიყენებული ჭრილობების შედეგად გარდაიცვალა სემაშკოს საავადმყოფოსკენ მიმავალ გზაზე. ტყვია მოხვდა თავში და დაუზიანდა თავის ქალა.

დაკრძალეს შეჰიდთა ხეივანში.

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1 სექტემბერი
კატეგორია:დაბადებული 1967
კატეგორია:გარდაცვლილი 20 იანვარი
კატეგორია:გარდაცვლილი 1990
წმინდა ბარბარეს ეკლესია

**წმინდა ბარბარეს ეკლესია** შეიძლება აღნიშნავდეს:

## საქართველო 
* ალმატის წმინდა ბარბარეს ეკლესია
* ახალსოფლის წმინდა ბარბარეს ეკლესია
* ახმეტის წმინდა ბარბარეს ეკლესია
* ბათუმის წმინდა ბარბარეს ეკლესია
* ბაკურციხის წმინდა ბარბარეს პირველი ეკლესია
* ბაკურციხის წმინდა ბარბარეს მეორე ეკლესია
* გუდავის წმინდა ბარბარეს ეკლესია
* დიდი ატენის წმინდა ბარბარეს ეკლესია
* დიხაზურგის წმინდა ბარბარეს ეკლესია
* დორეთკარის წმინდა ბარბარეს ეკლესია
* ველისციხის წმინდა ბარბარეს ეკლესია
* ზემო კოდისწყაროს წმინდა ბარბარეს ეკლესია
* თელავის წმინდა ბარბარეს ეკლესია
* იკოთის წმინდა ბარბარეს ეკლესია
* მატნის წმინდა ბარბარეს ეკლესია
* მელაანის წმინდა ბარბარეს ეკლესია
* მღვიმევის წმინდა ბარბარეს ეკლესია
* ნავთლუღის სასაფლაოს წმინდა ბარბარეს ეკლესია
* ნავთლუღის წმინდა ბარბარეს ეკლესია
* სურამის წმინდა ბარბარეს ეკლესია
* ფხოველის წმინდა ბარბარეს ეკლესია
* ქენქაანის წმინდა ბარბარეს ეკლესია
* ქორდის წმინდა ბარბარეს ეკლესია
* შალაურის წმინდა ბარბარეს ეკლესია
* ჩალაუბნის წმინდა ბარბარეს ეკლესია
* ციხისძირის წმინდა ბარბარეს ეკლესია
* ძეგლევის წმინდა ბარბარეს ეკლესია
* წითელწყაროს წმინდა ბარბარეს ეკლესია
* წყემის წმინდა ბარბარეს ეკლესია
* ჭანდრის წმინდა ბარბარეს ეკლესია
* ხეოთის წმინდა ბარბარეს ეკლესია
* ხის წმინდა ბარბარეს ეკლესია
სიღნაღის მუნიციპალიტეტის სოფლების სია

300px|მინი|სიღნაღის მუნიციპალიტეტის მდებარეობა საქართველოს რუკაზე
სიღნაღის მუნიციპალიტეტი შედის კახეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით, მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

სიღნაღის მუნიციპალიტეტის შემადგენლობაში შედის 2 ქალაქი, 12 ტერიტორიული ორგანო და 18 სოფელი. სიღნაღის მუნიციპალიტეტის სოფლები ერთიანდებიან ანაგის, ბოდბის, ბოდბისხევის, ვაქირის, ილიაწმინდის, მაღაროს, ნუკრიანის, საქობოს, ტიბაანის, ქვემო მაჩხაანის, ძველი ანაგისა და ჯუგაანის ადმინისტრაციულ ერთეულებში.

სიღნაღის მუნიციპალიტეტის ფართობია 1251 კმ² და 2014 წლის აღწერის მიხედვით მოსახლეობის რაოდენობა შეადგენს 29 948 კაცს, ხოლო სიმჭიდროვეა 23,9 კაცი. მუნიციპალიტეტის ცენტრია ქალაქი სიღნაღი. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ბოდბისხევი (2665 ადამიანი), სიღნაღიდან ყველაზე დიდი მანძილით დაშორებულია სოფელი ერისიმედი (65 კმ.).

## სოფლების სია
## რუკა
## სქოლიო
*
კატეგორია:კახეთის მხარის მუნიციპალიტეტების სოფლების სია